VÁLLALKOZÁSI SZERZŐDÉS

(TERVEZET)

amely létrejött egyrészről

**Cegléd Város Önkormányzata**

Székhelye: 2700 Cegléd, Kossuth tér 1.

Törzskönyvi szám: 731234,

Adószáma: 15731230-2-13,

Számlavezető bank neve: OTP Bank Nyrt.

Bankszámlaszám: 11742025-15394772-00000000

Képviselő: Takáts László polgármester,

Ellenjegyző: Dr. Diósgyőri Gitta címzetes főjegyző,

Pénzügyi ellenjegyző: Dr. Kárpáti Lászlóné pénzügyi irodavezető

mint Megrendelő(a továbbiakban: **Megrendelő**),

valamint másrészről a

**……………**

Székhelye: **……………**

Levelezési címe: **……………**

Adószám: **……………**  
Cégjegyzékszám: **……………**

Számlavezető bank neve: **……………**

Bankszámlaszám: **……………**

Építőipari kivitelező nyilvántartási száma: **……………**

Képviseli: **……………**

mint Vállalkozó (a továbbiakban: **Vállalkozó**) együttesen **Felek** (továbbiakban: Felek)között alulírott helyen és időben az alábbi feltételekkel:

1. **Bevezetés**
   1. Megrendelő **„Az önkormányzati feladatellátást szolgáló fejlesztések támogatása című pályázat keretében Cegléd, Szabadság téren, illetve Rákóczi úton szilárd burkolatú közutak felújítása”** tárgyában, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) alapján, a Kbt. Harmadik rész 115. § szerinti hirdetmény közzététele nélküli közbeszerzési eljárást indított (a továbbiakban: közbeszerzési eljárás) a nyílt eljárás szabályainak alkalmazásával, az ajánlattételi felhívás legalább öt gazdasági szereplő részére történő közvetlen megküldésével, az általa a Magyarország 2017. évi központi költségvetéséről szóló 2016. évi XC. törvény (a továbbiakban: Kvtv.) 3. mellékletének II. 2. a), b) és c) pontjában szabályozott Önkormányzati feladatellátást szolgáló fejlesztések támogatása jogcímen, elektronikus úton 351487 ebr42 azonosító számon benyújtott pályázatában foglaltak kivitelezési feladatainak (szilárd burkolatú közutak felújítása) megvalósítására. A közbeszerzési eljárásban nyertes ajánlattevőként a Vállalkozó került kiválasztásra, akivel Megrendelő a Kbt. XX. fejezete alapján köti meg a jelen szerződést.
   2. Ennek megfelelően az alább felsorolt dokumentumok a szerződéssel együtt értelmezendőek, azzal együtt olvasandók:

* Megrendelőnek a szerződés tárgyát képező közbeszerzésére vonatkozó eljárást megindító felhívása - továbbiakban: Ajánlattételi Felhívás -,
* Megrendelő teljes közbeszerzési dokumentációja, ideértve az esetleges kiegészítő tájékoztatás során keletkezett iratokat is – továbbiakban: Dokumentáció-,
* Vállalkozó közbeszerzési eljárás során tett ajánlata, ideértve valamennyi nyilatkozatát - továbbiakban: Ajánlat-,
  1. Felek rögzítik, hogy az 1.2. pontban meghatározott dokumentumok fizikailag nem kerülnek csatolásra jelen szerződéshez, de azok tartalma Felek számára teljes körűen ismertek és kötelezőek.
  2. Vállalkozó nyilatkozik, hogy az egyösszegű (átalányáras) vállalási árát az 1.2. pontban részletesen felsorolt - általa ismert - dokumentumok együttes figyelembevételével alakította ki.

1. **Vállalkozási szerződés tárgya, műszaki tartalom és mennyiség**
   1. Jelen szerződés alapján Megrendelő megrendeli, Vállalkozó elvállalja a Dokumentációban részletezett építési munkálatok elvégzését – továbbiakban együtt: **Kivitelezés** - a szerződés 1.2. pontjában felsorolt dokumentumokban foglaltak szerint.
   2. A kivitelezés műszaki tartalmát és mennyiségét az 1.2. pontban részletesen felsorolt dokumentumok tartalmazzák.
2. **A teljesítés helye**

Cegléd, Rákóczi út (HRSZ: 2743, 63, 80)

Cegléd, Szabadság tér (HRSZ: 50)

1. **A teljesítés ideje, határidők** 
   1. Munkaterület tervezett átadás-átvétele: 2018. július 3.
   2. A kivitelezés teljesítési határideje: 2018. augusztus 31.
   3. Megrendelő előteljesítést elfogad.
   4. A kivitelezési munkák teljesítésének időpontja a sikeres hiba- és hiánymentes műszaki átadás-átvételi eljárás lezárásának időpontja.
2. **Vállalkozói díj,** 
   1. A jelen Szerződésben meghatározott feladatok maradéktalan teljesítéséért a Vállalkozót vállalkozói díj jogcímen vállalkozói díj illeti meg, amelynek nettó összege ………………,- Ft (azaz …………………………. forint) (a továbbiakban: „Vállalkozói Díj”). A Megrendelő kijelenti, hogy a beruházás pénzügyi fedezetével rendelkezik. A Vállalkozó a (rész)számlákat a Megrendelő nevére köteles kiállítani, a jelen Szerződésben foglaltak szerint.
   2. A Vállalkozói Díj a Vállalkozó Ajánlata alapján fizetendő, előre elfogadott és nem változtatható, fix összegű átalánydíj, amely magában foglalja a Vállalkozó által a jelen Szerződés alapján teljesítendő valamennyi feladat ellenértékét, ide értve a Vállalkozó által elvégzett többletmunkák költségét. Erre tekintettel a Vállalkozó a jelen Szerződés szerinti feladatok elvégzéséért - a Szerződés ellentétes rendelkezése hiányában - a Vállalkozói Díj összegén felül semmilyen jogcímen nem érvényesíthet többletköltséget, amely vonatkozik az inflációból eredő árváltoztatásokra is.
   3. Ennek megfelelően a szerződéses Vállalkozói díj tartalmazza különösen, de nem kizárólagosan a közbeszerzési dokumentációban és a jelen szerződés alapját képező dokumentumokban meghatározott műszaki tartalom megvalósításának teljes költségét, beleértve jelen szerződés szerinti kivitelezés rendeltetésszerű használatához szükséges összes munkák, anyagok, alkatrészek, technológiák és költségek ellenértékét, a tevékenységgel kapcsolatban fizetendő minden díjat, illetéket, adót (vámot), munkadíjköltséget, ideértve a felelős műszaki vezető által nyújtandó szolgáltatásokat is, és minden egyéb mellékköltséget (szakfelügyeletek ellátásnak költségeit, esetleges közúthasználat ellenértékét stb.), tehát a jelen szerződésben meghatározott munkálatok valamennyi eleme teljes körű megvalósításának teljes díját.
   4. Megrendelő a Vállalkozó részére előleget nem biztosít.
   5. A kivitelezési munkák nem építési hatósági engedély köteles tevékenységek, így nem tartoznak a fordított adózás hatálya alá.
   6. Felek rögzítik, hogy az adózás rendjéről szóló 2017. évi CL. törvényben – a továbbiakban: Art. - foglaltak figyelembe vételével járnak el az ellenérték megfizetése tekintetében.
3. **Előleg, pótmunka, tartalékkeret**
   1. Megrendelő Vállalkozó részére előleget nem biztosít.
   2. Felek a Polgári Törvénykönyvről szóló 2013. évi V. törvény (a továbbiakban: Ptk.) 6:244. § (2) bekezdése alapján rögzítik, hogy a Vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé.
   3. Felek rögzítik, hogy erre tekintettel a 322/2015. (X. 30.) Korm. rendelet alapján tartalékkeretet kötnek ki. A tartalékkeret összege a nettó vállalkozói díj 5 %-a (azaz öt százaléka), vagyis ………….,- Ft (azaz ………………….. Forint) (a továbbiakban: „Tartalékkeret”).
   4. Felek rögzítik, hogy a Tartalékkeret kizárólag az építési beruházás teljesítéshez, a rendeltetésszerű és biztonságos használathoz szükséges munkák ellenértékének elszámolására is felhasználható.
   5. Szerződő felek rögzítik, hogy a tartalékkeret terhére a többletmunka nem számolható el, míg az esetlegesen felmerülő - a Szerződés alapját képező a közbeszerzési dokumentumokban nem szereplő – kizárólag a kivitelezéshez kapcsolódó pótmunkák a tartalékkeret terhére az alábbiak eljárásrend szerint – figyelemmel a 322/2015. (X. 30.) Korm. rendelet 20. § (5) bekezdésére is - kerülhetnek elrendelésre és elszámolásra:
4. Pótmunka megrendelése és elszámolása esetén a Felek a Szegedi Ítélőtábla Polgári Kollégiumának 1/2006. (XI. 30.) számú kollégiumi ajánlásával összhangban járnak el. A kivitelezésre jutó tartalékkeret nélküli nettó vállalkozói díjon, mint átalánydíjon felül csak olyan pótmunka ellenértéke számolható el, amely a szerződéskötés alapját képező közbeszerzési dokumentumokban kimutathatóan nem szereplő, a Megrendelő által a Szerződés megkötése után külön megrendelt munkatételként (munkatöbblet) jelentkezik, és ha az eset körülményeire, a munka természetére, nagyságrendjére, az átalánydíjhoz viszonyított költségvonzatára figyelemmel arra, hogy azzal a Vállalkozó az átalánydíj meghatározásakor előzetesen kellő gondosság mellett sem számolhatott (így különösen tervmódosítás esetén);
5. Pótmunka elrendelését kezdeményezheti a Vállalkozó, a Megrendelő nevében a műszaki ellenőr is kérhet be pótmunka javaslatot a Vállalkozótól;
6. Vállalkozó csak akkor végezheti el a pótmunkát, ha azt - a műszaki ellenőr előzetese jóváhagyásával –a Megrendelő kifejezetten megrendelte;
7. Pótmunka díjának megállapításához a szerződő felek megegyezése szükséges a Vállalkozó által benyújtott és a műszaki ellenőr valamint a Megrendelő által elfogadott árajánlat alapján;
8. A pótmunka ellenértékének meghatározása során figyelembe kell venni a pótmunkával összefüggésben esetlegesen elmaradó munkákat is.
   1. Felek rögzítik, hogy a többletmunka és a pótmunka fogalma alatt kizárólag a Ptk. szerinti fogalmat értik.
9. **A számlák kiegyenlítése**
   1. Vállalkozó a kivitelezés során 1 (egy) db részszámla és végszámla benyújtására jogosult az alábbiak szerint:

* 1. részszámla: a műszaki teljesítés 40 (negyven) %-os készültségének elérését követően nyújtható be, a készültségi foknak megfelelő teljesítés arányos összegről. A műszaki készültséget a Megrendelő által megbízott műszaki ellenőr igazolja.
* Végszámla: A teljes kivitelezés befejezése, és hiánytalan, eredményes műszaki átadás-átvétele, a 191/2009. (IX.15.) Korm. rendeletben előírtak teljesítése után, a vállalási díj fennmaradó összegben, amellyel a teljes 100 %-os díj kifizetésre kerül.
  1. A műszaki teljesítés %-os készültségének megállapítása tekintetében a felek a Vállalkozó által beárazott költségvetést veszik alapul.
  2. Vállalkozó a részszámlát és a végszámlát a Megrendelő által kiállított teljesítésigazolás birtokában jogosult kiállítani.
  3. Vállalkozó az általa kiállított számlákhoz számlarészletezőt köteles benyújtani a Megrendelőnek a teljesítés helyének (Rákóczi út/Szabadság tér) és az elvégzett munka nemének (aszfaltburkolat felújítás/ útburkolati jelek festése) megbontásával.
  4. Megrendelő a Kbt. 135. § (1)-(3), (5)-(6) bekezdések és a Ptk. 6:130. § (1)-(2) bekezdésében foglaltak alapján, azokat figyelembe véve teljesíti a szerződés ellenszolgáltatásának értékét.
  5. Amennyiben Vállalkozó a teljesítéshez alvállalkozót vesz igénybe, a számla ellenértékének kifizetése a 322/2015. (X. 30.) Korm. rendelet 32/A. § (1) bekezdésében foglaltak szerint valósul meg.
  6. Vállalkozó tudomásul veszi, hogy a Vállalkozói díj kiegyenlítésére a Kbt.-ben –­ adott esetben 322/2015. (X. 30.) Korm. rendeletben – valamint a Ptk-ban meghatározott szabályok szerint és eljárási határidőkön belül kerül sor.
  7. A felek megállapodnak abban, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)–kb)* alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

1. **A kivitelezés megvalósítása**
   1. A munkaterületetMegrendelőátadás-átvételi eljárás során bocsátja Vállalkozó rendelkezésére legkésőbb a szerződés hatályba lépésétől számított 15 napon belül. Megrendelő a munkaterületet az építőipari kivitelezési tevékenységről szóló 191/2009. (X.15.) Korm. rendelet szerinti építési napló tartalmi követelményeinek megfelelő, papír alapú, több példányos munkanaplóban (a továbbiakban: építési napló) történő rögzítés mellett adja át a Vállalkozónak. Vállalkozó a jelen szerződés alapján kötelezettséget vállal arra, hogy a szerződés tárgyát képező munkálatokat a szerződésben, továbbá a műszaki leírásban kikötött tartalommal és minőségben teljesíti, az elkészült kivitelezést a megjelölt teljesítési határidőre a Megrendelőnek a jelen szerződésben meghatározott műszaki tartalommal hiánytalanul átadja. Vállalkozó a kivitelezés során kizárólag I. osztályú, új anyagokat épít be. Fentieken felül is meg kell felelnie a Vállalkozó teljesítésének valamennyi vonatkozó jogszabálynak, ágazati szabványnak, szokványnak.
   2. A munkaterület átadása a műszaki ellenőr kötelezettsége, a munkaterület átadás időpontjáról a műszaki ellenőraz átadást megelőzően értesíti a Vállalkozót. Felek a kivitelezéssel kapcsolatos minden lényeges adatot, körülményt és utasítást a munkaterület átadásakor jegyzőkönyvben kötelesek egymással közölni.
   3. A műszaki ellenőr utasítására a munkaterületről, illetve a munkaterület környezetében található épületekről a kivitelezési munka megkezdése előtt állapotfelmérést kell készíteni és ezt a műszaki ellenőr utasítására a műszaki átadás-átvételi eljárást megelőzően meg kell ismételni.
   4. A munkaterület átadási jegyzőkönyvben, vagy a műszaki dokumentációban rögzített egyéb feltételeket (például szakfelügyelet, stb.) a Vállalkozónak kell teljesíteni.
   5. Az eltakarásra kerülő munkarészek eltakarás előtti beméretése - jogszabályi előírás szerinti körben – és dokumentálása Vállalkozó kötelessége. Vállalkozó köteles az eltakarásra kerülő munkarészeknél az eltakarást megelőző öt munkanappal korábban Megrendelőt és a műszaki ellenőrt értesíteni. Az eltakarás csak a műszaki ellenőr jóváhagyásával történhet meg. A beméretések és dokumentálások elmulasztása miatt felmerülő kár vagy költségtöbblet a Vállalkozót terheli.
   6. A műszaki átadás-átvételi eljárást az építőipari kivitelezési tevékenységről szóló 191/2009. (IX. 15.) kormányrendelet 32. §-ában foglaltak szerint kell Vállalkozónak és Megrendelő képviseletében a műszaki ellenőrnek lefolytatnia.
   7. A Felek rögzítik, hogy a műszaki átadás-átvétel napjától számított egy éven belül utófelülvizsgálati eljárásra kerül sor, amelynek keretében az elvégzett munkákat újból meg kell vizsgálni. Az utófelülvizsgálati eljárásra a Megrendelő írásban hívja meg a Vállalkozót azzal, hogy távolmaradása az eljárás lefolytatását nem érinti.
2. **A Vállalkozó teljesítéssel kapcsolatos egyéb kötelezettségei és jogai**
   1. A Vállalkozó kötelezi magát, hogy a Szerződés tárgyát a jelen Szerződés és annak mellékleteiben meghatározottaknak megfelelően, valamint a mindenkor hatályos építésügyi, tűzrendészeti, balesetvédelmi, egészségügyi és egyéb vonatkozó szakhatósági előírások és a vonatkozó szabványok szerint, a rendeltetésszerű és biztonságos használat követelményeinek megfelelően, teljes körűen, műszakilag és minőségileg kifogástalan kivitelben, az átadás-átvételi határidőre hiba- és hiánymentesen elkészíti. A Vállalkozó kötelezettséget vállal arra, hogy a kivitelezési munkákat megvalósítja, valamint a jótállási / garanciális / szavatossági kötelezettségeinek eleget tesz a Szerződés előírásainak megfelelően
   2. A Vállalkozó kijelenti, hogy az Ajánlattételi Felhívást és Ajánlattételi Dokumentációt előzetesen felülvizsgálta, tartalmát megismerte és a kivitelezést a rendelkezésre álló dokumentumok, illetve a helyben szokásos körülmények ismeretében kezdi meg. A Vállalkozó kijelenti, hogy az Ajánlattételi Felhívást és Ajánlattételi Dokumentációt, különösen annak műszaki tartalmát ismeri. A felek kijelentik, hogy a Vállalkozó a helyi körülmények ismeretének hiányára, illetve az átadott dokumentumok nem megfelelő ismeretére visszavezethető okok miatt a későbbiek során többletköveteléssel nem léphet fel, késedelmét ezzel nem indokolhatja. Az építési munkák alapját képező műszaki dokumentációknak megfelelő kivitelezés pontosságáért, teljességéért és alkalmasságáért a Vállalkozó felel.
   3. Vállalkozó köteles a Megrendelő műszaki ellenőre által megjelölt időpontra kitűzött egyeztetésen és ellenőrzésen részt venni és a kért tájékoztatást és felvilágosítást megadni.
   4. Vállalkozó a kivitelezés teljesítése során, köteles gondoskodni felelős műszaki vezető folyamatos jelenlétéről.
   5. Vállalkozó az építőipari kivitelezési tevékenység megkezdésétől annak befejezéséig naprakész építési naplót köteles vezetni. Felek megállapítják, hogy az építőipari kivitelezési tevékenységről szóló 191/2009. (X.15.) Korm. rendelet alapján elektronikus építési napló vezetése nem kötelező.
   6. Vállalkozó a 8.1. szerinti építési naplót köteles napra készen vezetni az építőipari kivitelezési tevékenység megkezdésétől annak befejezéséig. Vállalkozó kötelezettsége és költsége a munkaterület biztonságos elzárása – ideértve az esetleges útlezárást, forgalomirányítást, táblák kihelyezését is – és környezetének folyamatos rendben tartása, őrzése, valamint a szükséges figyelmeztető jelzések elhelyezése a vonatkozó hatályos jogszabályok figyelembe vételével.
   7. A munkaterületen bekövetkező balesetekért és káresetekért Vállalkozót terheli a felelősség. Ha az építéssel kapcsolatban bármely olyan esemény következik be, amely kárt vagy sérülést okoz, Vállalkozó köteles haladéktalanul értesíteni Megrendelőt, illetve annak képviselőjét, valamint megtenni a szükséges lépéseket és intézkedéseket. Vállalkozó köteles kármentesen tartani a Megrendelőt minden olyan veszteséggel és követeléssel szemben, amely harmadik személynek okozott személyi sérülések és dologi károk, valamint az ezekre visszavezethető vagyoni károk következtében jelentkeznek.

Káreset bekövetkeztekor minden alkalommal, a lehető legrövidebb időn belül a károkozó, a Megrendelő és a Vállalkozó jelenlétében jegyzőkönyvet kell felvenni. Amennyiben Vállalkozó nincs jelen, úgy a jegyzőkönyv átvételét követő 24 órán belül köteles észrevételt tenni. Ennek elmulasztása esetén a jegyzőkönyvben foglaltak utóbb nem képezhetik vita tárgyát. Vállalkozónak a káresemény kivizsgálásához a későbbiekben joga van.

* 1. Vállalkozó köteles a kivitelezést úgy megszervezni, hogy biztosítsa a munka gazdaságos és gyors befejezését.
  2. A Vállalkozó köteles a munkaterületeket tiszta és biztonságos állapotban tartani, a keletkezett építési és egyéb hulladék elszállításáról a munka végzése során rendszeresen gondoskodni. A Vállalkozónak az építési és bontási hulladék kezelésével kapcsolatban a hulladékról szóló 2012. évi CLXXXV. törvény és az építési és bontási hulladék kezelésének részletes szabályairól szóló 45/2004. (VII. 26.) BM-KvVM együttes rendelet előírásai szerint kell eljárnia.
  3. A Vállalkozó a munka befejezésekor köteles saját költségén eltávolítani minden hulladékot, a saját vagy alvállalkozói tulajdonát képező eszközöket, szerszámokat, gépeket és anyagokat, és köteles a munkaterületeket tiszta és biztonságos és használatba vehető állapotban átadni.
  4. Vállalkozóalvállalkozó igénybevételére a Kbt. vonatkozó rendelkezései szerint jogosult.
  5. A Vállalkozó legkésőbb a szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A Vállalkozó a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
  6. Vállalkozó a jelen szerződés aláírásáig szakmai felelősségbiztosítási szerződést kötött vagy meglévő felelősségbiztosítási szerződését kiterjesztette. A szakmai felelősségbiztosítás legalább 20 millió Ft/év és legalább 10 millió Ft/káresemény mértékű. A felelősségbiztosítás építésre, szerelésre, Megrendelőnek és 3. személynek okozott kárra terjed ki. Vállalkozó a biztosítási kötvény eredeti vagy egyszerű másolati példányát - az eredeti példány Megrendelőnek történő bemutatásával egyidejűleg - a szerződés aláírásával egyidejűleg átadja Megrendelőnek.
  7. Vállalkozó kijelenti, hogy a kivitelezéshez szükséges minden személyi, tárgyi és pénzügyi feltétel rendelkezésére áll.
  8. Vállalkozó felelősséggel tartozik a hatályos munkaügyi, munka-, tűz- és egészségvédelmi, valamint biztonságtechnikai előírások betartásáért. Vállalkozó nyilatkozik, hogy a munkavégzés teljes időszaka alatt munka-, tűz- és egészségvédelmi, valamint biztonságtechnikai szempontból teljes körűen felelősséget vállal a tárgyi munkával összefüggő tevékenységből esetlegesen eredő mindenféle személyi és vagyoni káreseményre. A munkaterület vagyonvédelmi és munkabiztonsági őrzése és megvédése Vállalkozó feladata és felelőssége.
  9. Vállalkozó kijelenti, hogy a szerződött munka végrehajtásában részt vevő dolgozói után a törvényben meghatározott járulékokat rendszeresen fizeti, illetve a szakképesítéshez kötött munkákat csak a megfelelő képzettségű dolgozóval végezteti.
  10. Vállalkozó köteles a Megrendelő részéről írásban bejelentett hibákat a bejelentést követően haladéktalanul a Megrendelő kapcsolattartójának jelenlétében felülvizsgálni, a Megrendelő jogos igényei alapján a javítási, kicserélési munkákat a bejelentést követő 72 órán belül megkezdeni, és azt ésszerű időn belül befejezni. Amennyiben Vállalkozó a hibát a fenti határidőkön belül nem szünteti meg, Megrendelő további egyeztetés nélkül haladéktalanul jogosult a hibát Vállalkozó költségére, választása szerint maga kijavítani, illetve mással kijavíttatni.

1. **A Megrendelő teljesítéssel kapcsolatos kötelezettségei és jogai**
   1. A Megrendelő a kivitelezés ellenőrzésére, illetve az építési munkák minőségi és mennyiségi felülvizsgálatára műszaki ellenőrt foglalkoztat, aki javaslattételi joggal rendelkezik a Megrendelő felé az építési munkák átvételével kapcsolatosan.
   2. Megrendelő műszaki ellenőre az általa megjelölt időpontban, de legalább 3 naponként jogosult ellenőrizni a kivitelezést, amely során az addig már elvégzett, a folyamatban lévő és az elvégzendő munkákról felvilágosítást kérhet és tájékoztatást adhat.
2. **Jótállás, szavatosság**
   1. Az elvégzett munkák tekintetében Vállalkozó köteles jótállási kötelezettséget vállalni. Az elvégzett munkákra ……. **hónap** jótállást kell biztosítani. A jótállási időszak kezdetét a szerződés teljesítésének időpontjától, azaz a sikeres műszaki átadás-átvétel napjától kell számítani.
   2. A jótállás időtartamának lejártát követően a Megrendelőt a Ptk. előírásainak megfelelő szavatossági jogok illetik meg. A Megrendelő szavatossági igényeinek érvényesítésére a Ptk. rendelkezései mellett az egyes nyomvonal jellegű építményszerkezetek kötelező alkalmassági idejéről szóló 12/1988. (XII.27.) ÉVM-IpM-KM-MÉM-KVM együttes rendelet előírásai az irányadók.
   3. Megrendelő köteles a jótállási időszakon belül az esetleges, elvégzett munkával kapcsolatos kifogásait a Vállalkozó részére írásban megküldeni. A jótállási időszakon belül Vállalkozó a Megrendelő által jelzett, a hibásan teljesített munkarészek kijavítását 72 órán belül, amennyiben ezt az időjárás vagy a javítási technológia nem teszi lehetővé, úgy az időjárás okozta akadály elhárulását követően vagy a technológia feltételek szakmailag indokolt határidőre történő biztosítása után haladéktalanul köteles megkezdeni és a műszakilag indokolt időtartamon belül térítésmentesen befejezni. A balesetveszélyt jelentő meghibásodás esetén a balesetveszély elhárításáról azonnal intézkednie kell a Vállalkozónak. Üzemeltetést gátló meghibásodás esetén a hiba elhárításának időtartama maximum 48 óra.
   4. Felek rögzítik, hogy Vállalkozó a jótállás körében végzett hibaelhárításért ellenszolgáltatást, költségtérítést nem követelhet.
   5. Amennyiben Vállalkozó a jótállás időszaka alatt a szerződés 11.3. pontja szerinti javításról nem gondoskodik, Megrendelő a szerződés 12.3. pontjában meghatározott jótállási biztosítékból elszámolási kötelezettség mellett érvényesíti a javítás elmaradásából eredő kárát.
3. **A szerződés biztosítékai** 
   1. Késedelmi kötbér: A szerződés 4.2. pontjában meghatározott teljesítési határidő Vállalkozónak felróható késedelmes teljesítése esetén Megrendelő késedelmi kötbért számíthat fel. A felszámolható késedelmi kötbér napi mértéke nettó vállalkozói díj 0,2 %-a. A késedelmi kötbért Megrendelőa teljesítési határidő eredménytelen elteltét követő naptól a teljesítésigazolás kiadásának napjáig számítja fel Vállalkozónak. A késedelmi kötbér összességében igényelhető teljes mértéke legfeljebb a szerződés 5.1. pontjában meghatározott nettó Vállalkozói díj 20 %-a.
   2. Meghiúsulási kötbér:Aszerződés nyertes ajánlattevőnek felróható okból bekövetkező meghiúsulása (a szerződés teljesítését megtagadja, illetve a szerződés teljesítése a nyertes ajánlattevő felelősségi körébe tartozó okból lehetetlenül - beleértve azt is, ha ajánlatkérő a szerződést a nyertes ajánlattevő szerződésszegése miatt felmondja, vagy attól eláll) esetén a meghiúsulási kötbér mértéke 20 %-a nettó összegre vetítve.
   3. Jótállási biztosíték: Vállalkozó a nettó Vállalkozói díj **……. %-**ának megfelelő **……….. Ft**, azaz ………………………. forint - a szerződés hibás teljesítésével kapcsolatos igények biztosítékaként - jótállási biztosítékot köteles Megrendelő részére biztosítani a jótállási kötelezettség kezdetének időpontjától, amely a kivitelezés befejezését követően a sikeres és hiánytalan megvalósulást igazoló teljesítésigazolás kiállításának napja. A jótállási biztosíték érvényességének a vállalt jótállási idő lejártát követő 30. napig kell fenn állnia. A jótállási biztosítékot Vállalkozó – választása szerint – a Megrendelő OTP Bank Nyrt.-nél vezetett 11742025-15394772-00000000 bankszámlára történő befizetéssel vagy pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel teljesítheti.
4. **A szerződés módosítása, elállási, felmondási jog**
   1. A szerződés kizárólag írásban, a Kbt. 141. §-ban foglaltaknak megfelelően módosítható.
   2. Amennyiben Vállalkozó jogszabály alapján fizetésképtelennek minősül, vagy ellene csőd- felszámolási- illetve végelszámolási, hivatalból törlési, illetve egyéb, a megszüntetésére irányuló eljárás indul, Megrendelő jogosult jelen szerződéstől érdekmúlása minden további bizonyítása nélkül egyoldalúan, azonnali hatállyal elállni (vagy amennyiben már részteljesítés történt, azt felmondani), és a felmerült többlet költségeit, kárait Vállalkozóval szemben érvényesíteni. Szintén jogosult a jelen szerződéstől a Megrendelő érdekmúlása minden további bizonyítása nélkül elállni, vagy azt felmondani, amennyiben a Vállalkozó a jelen szerződés szerinti bármelyik kötelezettségének teljesítésére vonatkozó határidő tekintetében 30 napot elérő késedelembe esik. Megrendelő elállása, felmondása illetve a szerződés egyébként a Vállalkozónak felróható okból történő megszűnése esetén Vállalkozó kizárólag a ténylegesen, szerződésszerűen elvégzett munkák ellenértékének megtérítésére tarthat igényt, a költségvetés értelemszerű alkalmazásával, a Vállalkozó egyéb követelése kizárt. Megrendelő a kötbér és kártérítési igényét a Vállalkozónak járó szerződéses árból történő levonás útján is érvényesítheti.
5. **Kapcsolattartás**
   1. Vállalkozó részéről a kivitelezés elvégzésért felelős kapcsolattartó személy:

Név: ………………..

Elérhetőségek: Cím: ………………..

Tel.: ………………..

E-mail: ………………..

Felelős műszaki vezető:

Név, kamarai szám: ………………..

Elérhetőségek: Cím: ………………..

Tel.: ………………..

E-mail:………………..

Helyszíni építésvezető:

Név: ………………..

Elérhetőségek: Cím: ………………..

Tel.: ………………..

E-mail: ………………..

* 1. Megrendelő kapcsolattartója, műszaki ellenőre, teljesítésigazolója:

Kapcsolattartó:

Név: Nász Péter

Elérhetőségek: Cím: 2700 Cegléd, Kossuth tér 1.

Tel.: +36-70-938-19-78

E-mail: [nasz.peter@cegledph.hu](mailto:nasz.peter@cegledph.hu)

Műszaki ellenőr:

Név, kamarai szám: ……………………

Elérhetőségek: Cím: ………………….

Tel.: ……………………

E-mail: [……………………](mailto:motyanek@t-online.hu)

Teljesítésigazolásra a Megrendelő képviselője, Takáts László polgármester jogosult.

* 1. Felek kölcsönösen tudomásul veszik, hogy kapcsolattartásra megjelölt képviselőik semmilyen olyan kérdésben, amely a szerződés módosítását tenné szükségessé, jognyilatkozatot nem tehetnek.
  2. Felek kölcsönösen kötelesek egymást minden olyan körülményről haladéktalanul értesíteni, amely a kivitelezés eredményességét veszélyezteti vagy gátolja. Amennyiben a szerződés teljesítését veszélyeztető vagy gátló körülmény nem a Vállalkozó érdekkörében merül fel,- amennyiben erre jogosult - az akadály elhárítása érdekében Megrendelő haladéktalanul intézkedik, Vállalkozó pedig közreműködik. A munkavégzésre alkalmatlan időszakokat Felek az építési naplóban rögzítik.

1. **Adatokban bekövetkezett változások**
   1. Amennyiben a jelen szerződésben bármelyik szerződő fél adószáma, székhelye, fizetési számla száma, kapcsolattartásra megjelölt személye, illetőleg Vállalkozó tekintetében a cégjegyzékszáma megváltozna, Felek szerződésmódosítás nélkül a Szerződés mellékletének tekintik a megváltozott adatokat tartalmazó kiegészítést.
2. **Titoktartás**
   1. Felek kijelentik, hogy minden olyan adatot, tényt, információt, mely jelen szerződés keretein belül a másik féllel kapcsolatban tudomásukra jut, titkosan kezelnek, kivéve melynek nyilvánosságra hozatalát jogszabály előírja.
   2. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
   3. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre, teljesítési segédeikre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
   4. Vállalkozó tudomásul veszi, hogy az önkormányzati gazdálkodás nyilvánossága miatt a jelen szerződés (a személyes adatok és a törvényekben szabályozott titokkör kivételével) közérdekű adatnak minősül. A közérdekű adatokat az információs önrendelkezési jogról és az információszabadságról szóló 2011. évi CXII. törvény alapján az önkormányzat köteles közzétenni, valamint a 28. §-a szerint benyújtott igény esetén bárkivel megismertetni.
3. **Egyéb rendelkezések**
   1. Felek a szerződés megkötése és a teljesítése kapcsán keletkezett esetleges jogviták elintézését közvetlen tárgyalások útján kísérlik meg. Ennek eredménytelensége esetén fordulnak az illetékes bírósághoz.
   2. Vállalkozó kijelenti, hogy  a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
   3. Vállalkozó tudomásul veszi, hogy Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. Vállalkozó – figyelemmel az államháztartásról szóló 2011. évi CXCV. törvény 41. § (6) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakra – nyilatkozik, hogy a Vállalkozó a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül. Vállalja, hogy a nyilatkozatban foglaltak változása esetén haladéktalanul értesíti a Megrendelőt. Tudomásul veszi, hogy valótlan tartalmú nyilatkozat alapján kötött visszterhes szerződést a Megrendelő felmondja, vagy – ha a szerződés teljesítésére még nem került sor – a szerződéstől eláll.
  2. Jelen szerződésben nem szabályozott kérdésekben a Ptk., a Kbt., továbbá a mindenkor hatályos vonatkozó jogszabályok rendelkezéseit kell alkalmazni.
  3. Felek rögzítik, hogy jelen szerződés a mindkét fél általi aláírás napján lép hatályba.
  4. Jelen szerződés a mellékletek nélkül 9 (kilenc) oldalból áll, azt a Felek – ideértve a szerződés elválaszthatatlan részét képező mellékleteit is – elolvasás és értelmezés után, mint akaratukkal mindenben megegyezőt jóváhagyólag írták alá. A szerződés 4 (négy) db eredeti, egymással teljes egészében megegyező példányban készült, amelyből 2 (kettő) példány a Megrendelőt, 2 (kettő) példány a Vállalkozót illeti meg.

Cegléd, …………….

Takáts László …………….

polgármester ügyvezető

Cegléd Város Önkormányzata ……………..

Megrendelő Vállalkozó

## Ellenjegyzem:

## 

## Dr. Diósgyőri Gitta

## címzetes főjegyző

Pénzügyi ellenjegyzés:

Cegléd, …………….

## Dr. Kárpáti Lászlóné

## pénzügyi irodavezető